text: Walgahii ariifachiisaa hardha caamsaa 19/2015 magaalaa Finfinnee tti geggeeffame kanarratti miseensonni gumii waliigalaa mana marichaa, miseensonni mana marii ulamootaa fi miseensonni manneen marii dhimmoota islamummaa naannolee irratti hirmaatanii jiran. Walgahii kanaan haala yeroo irratti mariin bal’aan eega godhamee booda, hirmaattonni walgahicha ibsa ejjannoo qabxiilee 11 qabu baasanii jiru.
text: #000005
text: Adeemsa diiggaa masjiida magaalaa Shaggaritti taasifamaa jiru ilaalchisee guyyaa kaleessaa muslimoota magaalaa Finfinnee naannawaa masjiida Anwaariifi Nuuritti diiggaa masjiida kana balaaleeffatan irratti haleellaa raawwatameen, muslimoota qulqulluu lubbuun darbaniif Allahaan shahiidummaan (wareegamummaadhaan) akka isaan simatu, maatii, firaafi aantee isaaniitiif Rabbi jajjabina akka kennu gaafanna. Kanneen miidhaan irra ga’es Rabbi akka dafee fayyisu kadhanna.
text: #000006
text: Gareen walabaa taatee kaleessa magaalaa Finfinnee masjiida Anwaariifi Nuuritti mudate, akkamiin akka mudateefi sababa ka’umsa du’aafi miidhaa dhaqqabee, bakka mootummaafi manni marii islaamummaa jirutti qoratu akka iijaaramu gaafanna.
text: #000007
text: Naannoo Oromiyaa magaalaa Shaggaritti diiggaan masjiidaa jumlaadhaan bifa Islaamaafi muslimoota tuffateen gaggeeffamaa jiru ariitiin akka dhaabbatu, akkasumas bakka masjiidota diigamanii mootummaan naannichaa lafa biroo kennuun ariitiin dafanii akka ijaaraman gochuun, hawaasa Muslimaas dhiifama gaafachuun akka kiisu hubachiifna.
text: #000008
text: Mootummaan naannoo Oromiyaattis ta’e naannolee biroo biyya keennaatti bakkoota amantiitiif kabajniifi eegumsi malu akka kennamu ykn godhamu, akkasumas masjiidota kaartaa dhowwachuufi itti yaadamee rakkoolee birokraasii baay’isuun kanneen hawaasa hiraarsaniif mootummaan xiyyeeffannaa malu kennuun rakkina kana akka furu ni hubachiifna.
text: #000009
text: Bilisummaa amantaa heera mootummaatiin beekamtiin kennameef faallessuun, kutaalee biyyattii garaa garaatti keessumaa godina Guraagee Gunchireetti gochi barattoota muslimaa addatti barnoota irraa hari’uu hatattamaan fala akka argatu. Rakkoowwan walfakkaatan bu’uura irraa furuuf, mootummaan rakkoowwan jibbiinsaa islaamaatiin muslimoota irra ga’u akka seeraan haambisuufi qaamolee sarbama mirga amantaa raawwatan seerri adabu akka tumamu gaafanna.
text: #000010
text: Ummanni muslimaa dhaabbata bakka isa bu’u mana maree dhimmoota Islaamummaa Itiyoophiyaa cinaa dhaabbachuun, tattaaffiin mirgoota amantii kabachiisuuf taasifamu karaa seera qabeessaafi nagaa ta’een qofa akka ta’u waamicha goona.
text: #000011
text: Kabaja amantaa, keessumattuu ammoo mana Rabbii kan ta’e masjiida salphisuun waan baay’ee keessa namaa hubuufi inumaa miira keessa nama galchu ta’uu qaamoleen nageenyaa hubachuun hawaasatti dhukaasuu irraa akka of qusatan hubachiifna.
text: #000012
text: Hawaasni Muslimaa gaaffii mirgaa isaa kabachiifachuuf dhaabbata isaa majlisa cinaa dhaabbachuun qabsoo seera qabeessa gaggeessu, shira qaamolee dhimma isaaniitiif akka madda babal’ina rakkootti itti fayyadamanii irra akka of eeggatu waamicha taasifna.
text: #000013
text: Gaaffii mirgaa hawaasa muslimaa kan kabachiifnu tokkummaafi waldhaga’uun waan ta’eef, hawaasni muslimaa milkaa’ina adeemsa kanaatif masjlisa sadarkaa sadarkaan jiran waliin akka dhaabbatu waamicha goona.
text: #000014
text: Mootummaan qaamolee jibba Islaamaa qabaniifi caasalee mootummaa garaa garaa keessa jiran calaluun, qaamolee mootummaafi ummata walitti busuufi biyya keenna gaaga’ama badaa keessa galchuuf hojjataa jiran sakatta’ee ejjannoo fudhachuun, caaseffama isaa akka qulqulleessu waamicha goona.
text: #000015
text: Adeemsa marii biyya keenyaa keessatti hawaasa muslimaa baay’inaan hirmaachisuun rakkoowwan, gaaffiiwwaniifi ajandaalee hawaasa muslimaa barootaaf harkifamaa dhufan kaasuun, biyya lammiilee Itiyoophiyaa hunda walqixxummaafi haqqummaan keessummessitu ijaaruuf tattaaffii taasifamu keessatti, gahee keenya akka ba’annuuf waamicha goona jedhanii jiru.
text: #000016
text: 700: Maallaqa liqiitiin dalaganii bu’aa qoodachuun akkami?
  699: Kittaannaan dhiiraa fi dhalatti garaagarummaa qabaa?
  698: Adurreen salaata ni balleessitii?
  697: Nama qabeenya nama dhoorkate akkam godhan?
  696: Azkaara Salaata waajibaa boodaa yeroo biroo yoo qara’e akkami?
text: #000019
text: Gamtaan Munshidoota Sikkoo fi Mandoo Hundeeffame
text: #000020
text: Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa’ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa.
text: #000024